War Horse (cinta)

:*Iste articlo ye sobre una cinta de drama belico anglo-indo-estausunidense estrenada en 2011; ta atros usos, se veiga *'War Horse***.

***War Horse*** (títol orichinal en [[Idioma anglés|anglés]], en [[Idioma aragonés|aragonés]] ***Caballo de guerra***, enguerada en [[Aragón]] con o títol metat en anglés metat en [[Idioma castellano|castellano]] de ***War Horse (Caballo de batalla))***, en aragonés ***Caballo de guerra (caballo de batalla)**'' ye una [[cinta]] de [[cine de drama]] [[Cine belico|belico]] coproducida por o [[cine estausunidense]], lo [[cine britanico]] y lo [[cine indio]], estrenada l'anyo [[2011]] y dirichida por [[Steven Spielberg]] seguntes un [[guión adaptau]] por [[Lee Hall]] y [[Richard Curtis]] (basau en ''[[War Horse (novela)|War Horse]]'', una [[novela]] publicada por [[Michael Morpurgo]] l'anyo [[1982]], y en ''[[War Horse (obra teatral)|War Horse]]'', una [[obra teatral]] de [[Nick Stafford]] de l'anyo [[2007]]), con una [[banda sonora orichinal]] de [[John Williams]], una [[dirección de fotografía]] de [[Janusz Kamiński]], una [[producción cinematografica]] de [[Steven Spielberg]] y [[Kathleen Kennedy]] ta las [[Productora cinematografica|productoras]] ''[[DreamWorks Pictures]]'', ''[[Reliance Entertainment]]'' y ''[[Amblin Entertainment]]'' y ''[[The Kennedy/Marshall Company]]'', y que conta con un [[elenco]] d'o cual en fan parte, entre d'atros [[actor]]s, [[Emily Watson]], [[David Thewlis]], [[Peter Mullan]], [[Niels Arestrup]], [[Jeremy Irvine]], [[Tom Hiddleston]], [[Benedict Cumberbatch]], [[Céline Buckens]], [[Toby Kebbell]], [[Patrick Kennedy]], [[Leonard Carow]], [[David Kross]], [[Matt Milne]], [[Robert Emms]], [[Eddie Marsan]], [[Nicolas Bro]], [[Rainer Bock]], [[Hinnerk Schönemann]], [[Gary Lydon]], [[Geoff Bell]], [[Liam Cunningham]], [[Sebastian Hulk]], [[Gerard McSorley]], [[Tony Pitts]], [[Pip Torrens]], [[Philippe Nahon]], [[Jean-Claude Lecas]], [[Julian Wadham]], [[David Dencik]], [[Edward Bennett]], [[Johnny Harris]], [[Tam Dean Burn]], [[Maximilian Brückner]], [[Michael Ryan]] y [[Maggie Ollerenshaw]].

''War Horse'' conta la historia d'un [[caballo]] naixiu en [[1912]] en [[Devon]] en o [[Reino Uniu]]. Ye un caballo de buena raza, apto ta [[Corrida de caballos|corridas]] y astros [[esportes ecuestres]], y cuan encara ye un [[potro]] lo venden en una [[subhasta]], a on lo merca lo granchero ''Ted Narracott'' en superando la oferta d'o suyo [[terratenient]] ''Lyons''. Resulta que la familia amenistaba un caballo ta treballar y no un caballo de corridas, asinas que la suya muller, ''Rose'', se permena. Pero finalment o fillo, ''Albert'', fa vinclos bien estreitos con l'animal y consigue que accepte treballar con l'[[aladro]] levando una [[collera]], salvando la grancha d'a familia. Pero en [[1914]] as [[pluya]]s escotiflan a la familia y ''Ted'' se veye obligau a vender o caballo a l'[[exercito britanico]], que amenista caballos ta la guerra. L'oficial que merca l'animal ta l'exercito li promete a ''Albert'' que cudiará de l'animal y que estará lo suyo caballo personal. Tanimientres, cuan plegan en [[Francia]] en a batalla, l'oficial muere en una carga de [[caballería]] que desfan as [[metralladera]]s alemanas y lo caballo pasa a mans alemanas. Destinan a l'animal a [[artillería]], ta transportar [[Canyón|canyons]], pero cuan os caballos no acceptan a collera deciden matar-los, alvando-se nomás que porque lo caballo protagonista conoixeba y accepta la collera. Treballa asinas en [[Flandres]] a lo cudiau de dos chirmans soldaus de l'exercito alemán, dica que los consideran desertors y los fusilan, sin parar cuenta d'os caballos que auedan asinas libres. Una coven francesa, ''Emilie'', los troba y fa tamién una gran amistat con o caballo, pero nuevament lis son confiscaus toz os caballos por os alemans. Cuan plega [[1918]], ''Albert'' s'ha alistau en l'exercito britanico y luita en a [[segunda batalla d'o Somme]], a on queda feriu y con [[ceguera]] temporal. D'atra man, o soldau alemán que cudia d'os caballos finalment los libera ta evitar-lis a muerte, y lo protagonista torna a quedar libre. Sindembargo, queda atrapau en una [[arambrada]] en a linia d'o frent entre toz dos exercitos, estando liberau por dos soldaus, un alemán y un anglés., quedando lo caballo en poder de l'anglés, qui lo leva enta las suyas linias. Cuan ''Albert'' escuita la narración d'istos feitos, queda convenciu de que se tracta d'o suyo caballo y marcha en a suya busca, conseguindo trobar-lo. Pero bien lueg remata la guerra y l'exercito britanico decide que nomás que los caballos d'os oficials tornen en o [[Reino Uniu]] y toz os demás se vendan en subhasta. En a subhasta ''Albert'' y los suyos camaradas puyan contra un [[carnicero]], pero parixe en a subhasta l'[[avuelo]] d**Emilie*, qui fa una puya insuperable y consigue l'animal, porque perteneixió a la suya nieta que ha muerto dende alavez, y no sabe de l'intrés que tien *Albert* por l'animal en estar él qui lo crió.

A cinta s'ambienta en os anyos [[1912]], [[1914]], [[1915]], [[1916]], [[1917]] y [[1918]] en [[Devon]] ([[Anglaterra]]) en o [[Reino Uniu]], en [[Francia]] y en [[Flandres]] en [[Belchica]], y las suyas escenas se filmoron en [[Luton]] ([[Bedfordshire]]), [[Stratfield Saye]] ([[Hampshire]]), [[Chippenham]] ([[Wiltshire]]), [[Farnham]] y [[Ockham]] ([[Surrey]]) y [[Sheepstor]], [[Widecombe in the Moor]], [[Yelverton (Devon)|Yelverton]] y atras localizacions en [[Devon]], amás d'en os *Longcross Studios* en [[Chertsey]] ([[Surrey]]) y los *Twickenham Studios* en [[Twickenham]] ([[Gran Londres]]).

Se tracta d'una cinta que ha recibiu cuantos [[Lista de premios cinematograficos|premios]] y nominacions, en destacando seis nominacions a los [[Premios Oscar]] ([[Premio Oscar a la Millor Cinta|Millor Cinta]], [[Premio Oscar a lo Millor Disenyo de Producción|Millor Disenyo de Producción]], [[Premio Oscar a la Millor Fotografía|Millor Fotografía]], [[Premio Oscar a la Millor Banda Sonora Orichinal|Millor Banda Sonora Orichinal]], [[Premio Oscar a lo Millor Soniu|Millor Edición de Soniu]] y [[Premio Oscar a lo Millor Soniu|Millor Mezcla de Soniu]]) en a suya [[84ena edición d'os Premios Oscar|84<sup>ena</sup> edición]]; cinco nominacions a los [[Premios BAFTA]] ([[Premio BAFTA a la Millor Banda Sonora|Millor Banda Sonora]], [[Premio BAFTA a la Millor Fotografía|Millor Fotografía]], [[Premio BAFTA a lo Millor Disenyo de Producción|Millor Disenyo de Producción]], [[Premio BAFTA a lo Millor Soniu|Millor Soniu]] y [[Premio BAFTA a los Millors Efectos Especials|Millors Efectos Especials]]) en a suya [[65ena edición d'os Premios BAFTA|65<sup>ena</sup> edición]]; y dos nominacions a los [[Premios Globos d'Oro]] ([[Premio Globo d'Oro a la Millor Cinta Dramatica|Millor Cinta Dramatica]] y [[Premio Globo d'Oro a la Millor Banda Sonora Orichinal|Millor Banda Sonora Orichinal]]) en a suya [[69ena edición d'os Premios Globos d'Oro|69<sup>ena</sup> edición]].

== Elenco ==


== Se veiga tamién ==
* [[Cine en 2011]].
* [[Cintas de 2011]].

== Referencias ==


== Vinclos externos ==
*  [https://www.imdb.com/title/tt1568911/ *War Horse*] en [[Internet Movie Database]].
*  [https://www.boxofficemojo.com/movies/?id=warhorse.htm *War Horse*] en [[Box Office Mojo]].
*  [https://www.rottentomatoes.com/m/war_horse *War Horse''] en Rotten Tomatoes.